**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 886/1

15.05.2025.године

ЗЈ/ПС

**З А П И С Н И К**

Са V редовне седнице Наставно-научног већа Филозофског факултета у Београду која је одржана 15.05.2025. године у амфитеатру „Георгије Острогорски”.

У уторак, 08.04.2025. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 05.05.2025. године.

У понедељак, 12.05.2025. године члановима и чланицама Већа, посредством секретара одељења, упућен је мејл обавештења да је материјал за V редовну седницу Наставно-научног и Изборног већа постављен на сајт Факултета https://www.f.bg.ac.rs/dokumenta/materijal-vece, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 259 од укупно 317 чланова Наставно-научног већа и то: 80 редовна професора, 52 ванреднa професора, 51 доцент, 4 наставника страних језика, 4 научнa саветникa, 17 виших научних сарадника и 51 научни сарадник. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13:40 часова.

I

Предложени дневни ред Већа је једногласно прихваћен са:

Укупан број гласова: **187 ЗА**

II

Записник са IV редовне седнице Наставно-научног већа одржане 03.04.2025. године усвојен је без примедаба.

Укупан број гласова: **187 ЗА**

III

Проф. др Данијел Синани, председник Већа саопштава:

**1)** **Одељење за историју уметности** има част да обавести Наставно-научно веће да је објављен зборник:

**„Тело и насиље у уметности и визуелној култури новог века“**, уреднице проф. др Саше Брајовић, у издању Филозофског факултета Универзитета у Београду.

IV

Наставно-научно веће је прихватило Извештај Кадровске комисије број 871/1 од дана 13.05.2025. године и донело следеће

О Д Л У К Е

Iа)

1. Покреће се поступак за избор **др** **Петар Лукић** у звање НАУЧНИ САРАДНИК, на Одељењу за психологију.

Образује се комисија за припрему извештаја у саставу:

- проф. др Ирис Жежељ, редовна професорка (председавајућа),

- проф. др Горан Кнежевић, редовни професор и

- проф. др Предраг Теовановић, ванредни професор Факултета за специјалну едукацију и рехабилитацију Универзитета у Београду.

Укупан број гласова: **255 ЗА**

2. Покреће се поступак за избор **др** **Милице Нинковић** у звање НАУЧНИ САРАДНИК, на Одељењу за психологију.

Образује се комисија за припрему извештаја у саставу:

- проф. др Ирис Жежељ, редовна професорка (председавајућа),

- проф. др Горан Кнежевић, редовни професор и

- проф. др Марија Бранковић, ванредна професорка Факултета за медије и комуникације Универзитета Сингидунум.

Укупан број гласова: **255 ЗА**

3. Покреће се поступак за избор **др** **Мирјана Сокић** у звање НАУЧНИ САРАДНИК, на Одељењу за филозофију.

Образује се комисија за припрему извештаја у саставу:

- проф. др Миљана Милојевић, ванредна професорка (председавајућа),

- проф. др Слободан Перовић, редовни професор и

- др Јанко Нешић, научни сарадник Института друштвених наука.

Укупан број гласова: **255 ЗА**

Iб)

1. Покреће се поступак за избор **Луке Савчића** у звање ИСТРАЖИВАЧ-САРАДНИК, на Одељењу за историју.

Образује се комисија за припрему извештаја у саставу:

- проф. др Дубравка Стојановић,

- доц. др Немања Радоњић, доцент и

- проф. др Дмитар Тасић, научни саветник Института за новију историју Србије.

Укупан број гласова: **259 ЗА**

2. Покреће се поступак за избор **Софије Миленковић** у звање ИСТРАЖИВАЧ-САРАДНИК, на Одељењу за историју уметности.

Образује се комисија за припрему извештаја у саставу:

- проф. др Лидија Мереник,

- проф. др Јасмина Чубрило и

- др Ана Ереш, виша научна сарадница.

Укупан број гласова: **259 ЗА**

IIа)

- Ангажује се у допунском раду до 1/3 пуног радног времена на Одељењу за класичне науке Универзитета у Београду – Филозофског факултета, **др Милица Кисић**, ванредна професорка на Филозофском факултету Универзитета у Новом Саду (ужа научна област Медијевистика), за извођење вежби и испита на предметима: **Латински језик I** (са фондом часова 2+2, јесењи семестар), **Латински језик II** (2+2, пролећни семестар), за студенте основних студија историје у школској 2025/2026. години.

Укупан број гласова: **187 ЗА**

IIб)

- Ангажује се у допунском раду до 1/3 пуног радног времена на Одељењу за социологију Универзитета у Београду – Филозофског факултета, **др Далибор Петровић**, редовни професор на Саобраћајном факултету Универзитета у Београду (ужа научну област *Социологија)*, за ангажовање на предметима јесењег семестра: **Дигиталне технологије и друштвено умрежавање** на МАС Социологија (са по два часа предавања и два часа вежби недељно) и **Дигитална социологија** на ДАС Социологија (са фондом часова 5 предавања), у школској 2025/26. години.

Укупан број гласова: **187 ЗА**

IIв)

- Ангажује се у допунском раду до 1/3 пуног радног времена на Одељењу за етнологију и антропологију Универзитета у Београду – Филозофског факултета, **др Марина Симић**, редовна професорка Универзитета у Београду - Факултету политичких наука, за обавезни једносеместрални предмет **Музеологија** (6ЕСПБ), 2+2 (вежбе и предавања) у јесењем, 3. семестру. Предмет је у оквиру студијског програма акредитованог 2021. године. Оптерећење: 1,564 час.

Укупан број гласова: **187 ЗА**

IIг)

1. Ангажује се у допунском раду до 1/3 пуног радног времена на Одељењу за педагогију и андрагогију Универзитета у Београду – Филозофског факултета, **др Слободанка Антић**, ванредна професорка Универзитета у Београду - Факултету за специјалну едукацију и рехабилитацију, за предмете **Увод у педагошку психологију**, 2+2 часа недељно у III семестру, и **Педагошка психологија**, 2+2 часа недељно у IV семестру. Предмети су у оквиру студијског програма акредитованог 2014. године и 2021. године. Оптерећење: 1,75.

Укупан број гласова: **187 ЗА**

2. Ангажује се у допунском раду до 1/3 пуног радног времена на Одељењу за педагогију и андрагогију Универзитета у Београду – Филозофског факултета, **др Милица Марушић Јаблановић**, виша научна сарадница Института за педагошка истраживања у Београду (ужа научна област Андрагогија**)**, за предмете: **Методологија истраживања образовања и учења одраслих** (2+2 часа недељно у јесењем семестру, МАС), **Образовање одраслих и свет рада** (7+3 часа недељно у III семестру ДАС) Предмети су у оквиру студијског програма акредитованог 2021. године. Оптерећење: 2,28.

Укупан број гласова: **187 ЗА**

IIд)

- Ангажује се у допунском раду до 1/3 пуног радног времена на Одељењу за филозофију Универзитета у Београду – Филозофског факултета, **др Мирјана Борисављевић**, редовна професорка Универзитета у Београду – Саобраћајног факултета (ужа научна област Математика), на предмету **Математика** (ОАС, 2 часа предавања недељно, јесењи семестар), у школској 2025/2026. години.

Укупан број гласова: **187 ЗА**

IIђ)

1. Ангажује се у допунском раду до 1/3 пуног радног времена на Одељењу за психологију Универзитета у Београду – Филозофског факултета, **др Надежда Недељковић**, редовна професорка Универзитета у Београду – Биолошког факултета (ужа научна област Физиологија животиња и човека), на обавезним предметима на I години студија: **Физиологија нервног система**(2+0, јесењи семестар, 3 ЕСПБ) и **Биолошка психологија** (4+0, пролећни семестар, 4 ЕСПБ); укупно оптерећење: 3,0.

Укупан број гласова: **187 ЗА**

2. Ангажује се у допунском раду до 1/3 пуног радног времена на Одељењу за психологију Универзитета у Београду – Филозофског факултета, **др Александра Павловић**, ванредна професорка Универзитета у Београду – Факултета за специјалну едукацију и рехабилитацију, на обавезном предмету на III години студија: **Неуропсихологија** (4+0, пролећни семестар, 5 ЕСПБ) и изборном предмету на мастер студијама: **Клиничке неуронауке** (2+2, јесењи семестар, 6 ЕСПБ); укупно оптерећење: 3,65;

Укупан број гласова: **187 ЗА**

3. Ангажује се у допунском раду до 1/3 пуног радног времена на Одељењу за психологију Универзитета у Београду – Филозофског факултета, **др Биљана Стојковић**, редовна професорка Универзитета у Београду - Биолошког факултета (ужа научна област Генетика и еволуција), на изборном предмету **Генетика** (3+0, јесењи семестар, 3 ЕСПБ); укупно акредитационо оптерећење: 1,5.

Укупан број гласова: **187 ЗА**

IIе)

1. Ангажује се у волонтерском раду до 1/3 пуног радног времена на Одељењу за психологију Универзитета у Београду – Филозофског факултета, **др** **Саша Р. Филиповић**, научни саветник на Универзитету у Београду – Институту за медицинска истраживања (ужа научна област: неуронауке, неурофизиологија, неуропсихијатрија). Ангажовање на изборном предмету на мастер академским студијама психологије: **Неурофизиолошке методе у психологији** (5 ЕСПБ, 2+2, јесењи семестар). Укупно оптерећење: 0,89.

Укупан број гласова: **187 ЗА**

2. Ангажује се у волонтерском раду до 1/3 пуног радног времена на Одељењу за психологију Универзитета у Београду – Филозофског факултета, **др Јанко Међедовић**, научни саветник на Институту за криминолошка и социолошка истраживања, на изборном предмету на докторским академским студијама: **Еволуција људског понашања** (10 ЕСПБ, 5+0, пролећни семестар).

Укупан број гласова: **187 ЗА**

III)

- Усваја се Предлог Правилника о изменама и допунама Правилника о раду Кадровске комисије Универзитета у Београду – Филозофског факултета (број: 30/1-IV-IV од дана 22.02.2024. године).

Предлог Правилника о изменама и допунама Правилника о раду Кадровске комисије Универзитета у Београду – Филозофског факултета чини саставни део овог записника.

Укупан број гласова: **187 ЗА**

V

Наставно-научно веће је једногласно донело следећу

О Д Л У К У

1) Усвајају се Годишњи извештаји **Комисије за обезбеђивање квалитета и самовредновање**:

- за академску 2021/22, годину;

- за академску 2022/23. годину;

- за академску 2023/24. годину.

Годишњи извештаји Комисије за обезбеђивање квалитета и самовредновање за академске 2021/2022, 2022/2023. и 2023/2024. годину чине саставни део овог записника.

Укупан број гласова: **187 ЗА**

VI

Наставно-научно веће је једногласно донело следећу

О Д Л У К У

Публикација:  “**Чапрић, Г, Виденовић, М. (2024). PISA 2022: Извештај за Републику Србију. Завод за вредновање квалитета образовања и васпитања, Република Србија”**,вреднује се као документ припремљен у вези са креирањем и анализом ефеката јавних политика (стратешки документ националног нивоа наручен од одговарајућег органа јавне власти (М 121)).

Укупан број гласова: **187 ЗА**

VII

Наставно-научно веће је донело следеће

О Д Л У К Е

1. Утврђује се предлог Oдлуке да се кандидаткиња **Наташа Симић**, доктор наука – психолошке науке, изабере у научно звање НАУЧНИ САВЕТНИК.

Укупан број гласова: **84 ЗА**

2. Утврђује се предлог Oдлуке да се кандидаткиња **Ана Костић Ђекић**, доктор наука – историја уметности, изабере у научно звање ВИШИ НАУЧНИ САРАДНИК.

Укупан број гласова: **153 ЗА**

3. Утврђује се предлог Oдлуке да се кандидаткиња **Анђела Гавриловић**, доктор наука – историја уметности, реизабере у научно звање ВИШИ НАУЧНИ САРАДНИК.

Укупан број гласова: **153 ЗА**

4. Утврђује се предлог Oдлуке да се кандидаткиња **Јелена Марковић**, доктор наука – археолошке науке, изабере у научно звање НАУЧНИ САРАДНИК.

Укупан број гласова: **255 ЗА**

5. Утврђује се предлог Oдлуке да се кандидат **Миљан Васић**, доктор наука – филозофија, изабере у научно звање НАУЧНИ САРАДНИК.

Укупан број гласова: **255 ЗА**

VIII

Наставно-научно веће је разматрало Извештај Комисије за докторске студије, од дана 13.05.2025. године и донело одлуке о прихватању предлога тема докторских дисертација и одређивању ментора и донело следеће:

О Д Л У К Е

1. За докторанда: Леонард Валента

Тема: ***Потенцијали драмског приступа у настави/учењу историје***

Изабран први ментор: доц. др Саша Дубљанин

Изабран други ментор: проф. др Ана Пешикан

Укупан број гласова: **187 ЗА**

2. За докторанкињу: Марија Марсенић

Тема: ***Култура поништавања: извори, манифестације, механизми***

Изабран први ментор: Ивана Спасић

Изабран други ментор: Далибор Петровић

Укупан број гласова: **187 ЗА**

3. За докторанткињу: Ивана Шакић

Темa: ***Трауматски снови: специфичности снова ратних ветерана са простора бивше Југославије***

Изабран ментор: проф. др Горан Опачић

Укупан број гласова: **187 ЗА**

4. За докторанткињу: Светлана Радовић

Тема: ***Личност као фактор лидерства***

Изабран ментор: проф. др Горан Опачић

Укупан број гласова: **187 ЗА**

5. За докторанда: Душко Кљајић

Тема: ***Теоријска анализа и емпиријска провера конструкта здравствене писмености***

Изабран ментор: проф. др Зорана Јолић Марјановић

Укупан број гласова: **187 ЗА**

6. За докторанткињу: Неда Јанићијевић

Темa: ***Играње видео-игара у адолесценцији – однос са емоционалном интелигенцијом и мотивацијом***

Изабран ментор: проф. др Данка Пурић

Укупан број гласова: **187 ЗА**

7. За докторанткињу: Исидора Мицић

Тема: ***Емоционална трансмисија у учионици: улога емоционалне регулације***

***наставника***

Изабран ментор: проф. др Ксенија Крстић

Укупан број гласова: **187 ЗА**

8. За докторанткињу: Хана Сејфовић

Тема: ***Ефективност интервенција базираних на пуној свесности у унапређивању добробити адолесцената и одељенске кохезије***

Изабран први ментор: проф. др Татјана Вукосављевић Гвозден

Изабран други ментор: проф. др Наташа Симић

Укупан број гласова: **187 ЗА**

\*\*\*\*\*\*\*\*\*\*\*\*\*\*

1. Комисија је усвојила предлог Одељења за да се унесе измена у одлуку 05/4-02 бр. 282/1-XV/23 од 17.02.2011. године о прихватању теме за докторску дисертацију ***Проблем усклађивања мултидисциплинарног описа нематеријалног наслеђа и његовог*** ***очувања дигиталним документовањем. Приједлог дигитализације баштине Друштва «Бокељска морнарица***»докторанда Иве Љесар и да се због одласка у пензију изабраног ментора, проф. др Драгана Булатовића, за ментора изабере проф. др Милан Попадић.

Укупан број гласова: **187 ЗА**

IX

Наставно-научно веће је једногласно донело следеће

О Д Л У К Е

1. У Комисију за оцену научне заснованости теме докторске дисертације: УЛОГА ЕМОЦИЈА У ПСИХОПАТИЈИ И САДИЗМУ: ОД МАЛОЛЕТНИЧКОГ ДО КРИМИНАЛА ОДРАСЛИХ ОСУЂЕНИХ ЛИЦА, докторанткиње **Светлане Павловић**, изабрани су:

- проф. др Оливер Тошковић,

- проф. др Ксенија Крстић,

- др Бојана Динић, ванредни професор Филозофског факултета Универзитета у Новом Саду.

Укупан број гласова: **187 ЗА**

2. У Комисију за оцену научне заснованости теме докторске дисертације: ШТА МЕРЕ МЕРЕ НАДГЛЕДАЊА МЕТАМЕМОРИЈЕ – СИСТЕМАТИЗАЦИЈА, ФАКТОРСКА СТРУКТУРА И ОДНОСИ СА ЕГЗЕКУТИВНИМ ФУНКЦИЈАМА И ЦРТАМА ЛИЧНОСТИ, докторанткиње **Милице Манојловић**, изабрани су:

- проф. др Горан Опачић,

- проф. др Горан Кнежевић,

- проф. др Душица Филиповић Ђурђевић и

- др Павле Валерјев редовни професор Одјела за психологију Свеучилишта у Задру.

Укупан број гласова: **187 ЗА**

3. У Комисију за оцену научне заснованости теме докторске дисертације: СПЕЦИФИЧНИ ДОПРИНОСИ ПУНЕ СВЕСНОСТИ И САОСЕЋАЊА У ПРОГРАМУ РЕДУКЦИЈЕ СТРЕСА ЗАСНОВАНОМ НА ПУНОЈ СВЕСНОСТИ, докторанда **Матије Гвоздена**, изабрани су:

- проф. др Ксенија Крстић,

- проф. др Данка Пурић и

- др Оливер Вуковић, доцент Медицинског факултета Универзитета у Београду.

Укупан број гласова: **187 ЗА**

4. У Комисију за оцену научне заснованости теме докторске дисертације: УПОТРЕБА ЛИКА СВЕТОГ САВЕ У ИДЕОЛОШКИМ УОБЛИЧАВАЊИМА СРПСКОГ НАЦИОНАЛИЗМА, докторанда **Немање Костића**, изабрани су:

- проф. др Владимир Илић,

- проф. др Милан Вукомановић и

- др Срђан Продановић, виши научни сарадник Института за филозофију и друштвену теорију Универзитета у Београду.

Укупан број гласова: **187 ЗА**

X

Наставно-научно веће је једногласно донело следеће

О Д Л У К Е

1. Докторанткињи **Сари Божић** одобрава се израда докторске дисертације са темом: УЛОГА СЕНЗОМОТОРНЕ ИНФОРМАЦИЈЕ У ОБРАДИ И РЕПРЕЗЕНТАЦИЈИ ВИШЕЗНАЧНИХ РЕЧИ.

Укупан број гласова: **187 ЗА**

2. Докторанду **Аџлану Куртановићу** одобрава се израда докторске дисертације са темом: ВЕЗА ЕТНИЧКОГ ИДЕНТИТЕТА И СУБЈЕКТИВНОГ БЛАГОСТАЊА КОД БОШЊАКА У СРБИЈИ.

Укупан број гласова: **187 ЗА**

3. Докторанду **Ђорђу Вукашиновићу** одобрава се израда докторске дисертације са темом: ВЕЧНО ЖИВО ОГЛЕДАЛО УНИВЕРЗУМА: ЕСЕЈ О ПРИНЦИПУ РЕФЛЕКСИЈЕ (UN MIROIR VIVANT PERPÉTUEL DE L'UNIVERS: AN ESSAY ON THE REFLECTION PRINCIPLE).

Укупан број гласова: **187 ЗА**

XI

Наставно-научно веће је донело следеће

О Д Л У К Е

1. У Комисију за оцену докторске дисертације: ИДЕЈА ЈАВНОГ УМА У ИСТОРИЈИ ПОЛИТИЧКЕ МИСЛИ И РОЛСОВОМ ПОЛИТИЧКОМ ЛИБЕРАЛИЗМУ, коју је поднела докторанткиња **Дејана Глишић** , изабрани су:

- доц. др Милош Вулетић,

- доц. др Моника Јовановић и

- др Марко Симендић, редовни проф. Факултета политичких наука Универзитета у Београду.

Укупан број гласова: **187 ЗА**

2. У Комисију за оцену докторске дисертације: ЛАКАНОВА ТЕОРИЈА СТАДИЈУМА ОГЛЕДАЛА, коју је поднела докторанткиња **Маја Милић** , изабрани су:

- проф. др Гордана Вулевић,

- доц. др Биљана Станковић и

- др Слободан Марковић, редовни професор Факултета политичких наука Универзитета у Београду.

Укупан број гласова: **187 ЗА**

3. У Комисију за оцену докторске дисертације: КРАТКА ИНТЕРВЕНЦИЈА ПУНЕ СВЕСНОСТИ И МЕТАКОГНИЦИЈА: ЗНАЧАЈ ЗА МЕНТАЛНО ЗДРАВЉЕ СТУДЕНАТА, коју је поднела докторанткиња **Јелица Милојичић** , изабрани су:

- проф. др Татјана Вукосављевић Гвозден,

- проф. др Оливер Тошковић,

- доц. др Ивана Перуничић Младеновић и

- др Љиљана Михић, редовни професор Филозофског факултета Универзитета у Новом Саду.

Укупан број гласова: **187 ЗА**

XII

Наставно-научно веће је донело следеће

О Д Л У К Е

1. Прихвата се Извештај комисије о докторској дисертацији: ЈУГОСЛОВЕНСКА ВОЈНА ШТАМПА (1945-1954), докторанда **Душана Станића** и одобрава усмена одбрана.

Универзитет је дао сагласност на предлог теме 22.10.2019. године.

Објављен рад:Узроци Тринаестојулског устанка у Црној Гори 1941. године, Историјски записи 1-2/2022, 38-50.

Укупан број гласова: **187 ЗА**

2. Прихвата се Извештај комисије о докторској дисертацији: СЛИКА ЦАРЕВА ИКОНОБОРАЦА У ВИЗАНТИЈСКИМ НАРАТИВНИМ ИЗВОРИМА IX И X ВЕКА, докторанда **Срђана Брајковића** и одобрава усмена одбрана.

Универзитет је дао сагласност на предлог теме 05.02.2020. године.

Објављен рад:Лав V Јерменин (813–820) као Нови Саул и Сенахериб. Старозаветни модели византијског иконоборачког цара, Црквене студије 20 (2023), 301-313.

Укупан број гласова: **187 ЗА**

3. Прихвата се Извештај комисије о докторској дисертацији: КОНСТРУКЦИЈЕ И ИСКУСТВА ТЕЛЕСНОСТИ МЛАДИХ ДЕВОЈАКА: ДИСКУРЗИВНА И ФЕНОМЕНОЛОШКА АНАЛИЗА, докторанткиње **Тијане Никитовић** и одобрава усмена одбрана.

Универзитет је дао сагласност на предлог теме 25.01.2022. године.

Објављен рад:Toward an evidence-based framework for training students’ collaborative problem-solving skills: Introducing and testing the PEER model, Journal of Educational Psychology, (2025), https://doi.org/10.1037/edu0000950).

Укупан број гласова: **187 ЗА**

4. Прихвата се Извештај комисије о докторској дисертацији: УЛОГА МРАЧНИХ ЦРТА, ДЕЗИНТЕГРАЦИЈЕ И ЕГЗЕКУТИВНЕ ФУНКЦИЈЕ ИНХИБИЦИЈЕ У ОБЈАШЊЕЊУ КРИМИНАЛНОГ ПОНАШАЊА, докторанда **Бобана Недељковића** и одобрава усмена одбрана.

Универзитет је дао сагласност на предлог теме 27.04.2021. године.

Објављен рад:The dark triad and forgiveness : the mediating role of anger rumination,  Personality and individual differences, 2023, vol. 215 (2), <https://doi.org/10.1016/j.paid.2023.112362>.

Укупан број гласова: **187 ЗА**

5. Прихвата се Извештај комисије о докторској дисертацији: УПОТРЕБА БИЉАКА И ПОЉОПРИВРЕДНЕ ПРАКСЕ У РАНОМ НЕОЛИТУ ПЕЛАГОНИЈЕ (СЕВЕРНА МАКЕДОНИЈА), докторанткиње **Амалие Сабанов** и одобрава усмена одбрана.

Универзитет је дао сагласност на предлог теме 25.01.2022. године.

Објављен рад:New research on crop diversity of the early farmers in southeastern Europe (ca. 6400 − 5700 bce), Vegetation History and Archaeobotany, 33(1), 2023, 1-12.

Укупан број гласова: **187 ЗА**

6. Прихвата се Извештај комисије о докторској дисертацији: ПОЈАМ “ПОРОДИЧНОГ КОМПЛЕКСА” У САВРЕМЕНОЈ ПСИХОАНАЛИТИЧКОЈ ТЕОРИЈИ РАЗВОЈА СУБЈЕКТА, докторанткиње **Теодоре Вулетић Јоксимовић** и одобрава усмена одбрана.

Универзитет је дао сагласност на предлог теме 30.03.2021. године.

Објављен рад:Crisis as Opportunity, Risk, or Turmoil: Qualitative Study of Youth Narratives About the COVID-19 Pandemic. Journal of Adolescent Health, 73(4), 686-692.

Укупан број гласова: **187 ЗА**

XIII

Наставно-научно веће је једногласно донело следеће

О Д Л У К Е

1. У Комисију за одбрану докторске дисертације: СЛИКА ЦАРЕВА ИКОНОБОРАЦА У ВИЗАНТИЈСКИМ НАРАТИВНИМ ИЗВОРИМА IX И X ВЕКА, коју је поднео докторанд **Срђан Брајковић,** изабрани су:

- проф. др Влада Станковић,

- доц. др Дејан Гашић и

- др Јасмина Шаранац, Стаменковић, ванредни професор Филозофског факултета Универзитета у Нишу.

Укупан број гласова: **187 ЗА**

2. У Комисију за одбрану докторске дисертације: КОНСТРУКЦИЈЕ И ИСКУСТВА ТЕЛЕСНОСТИ МЛАДИХ ДЕВОЈАКА: ДИСКУРЗИВНА И ФЕНОМЕНОЛОШКА АНАЛИЗА, коју је поднела докторанткиња **Тијана Никитовић,** изабрани су:

- проф. др Александар Бауцал,

- проф. др Ксенија Крстић и

- др Љиљана Пантовић, научна сарадница Института за филозофију и друштвену теорију Универзитета у Београду.

Укупан број гласова: **187 ЗА**

3. У Комисију за одбрану докторске дисертације: УЛОГА МРАЧНИХ ЦРТА, ДЕЗИНТЕГРАЦИЈЕ И ЕГЗЕКУТИВНЕ ФУНКЦИЈЕ ИНХИБИЦИЈЕ У ОБЈАШЊЕЊУ КРИМИНАЛНОГ ПОНАШАЊА, коју је поднео докторанд **Бобан Недељковић,** изабрани су:

- проф. др Горан Кнежевић,

- проф. др Данка Пурић,

- др Љиљана Лазаревић и

- др Драган Мијовић, доцент Факултета за правне и пословне студије „др Лазар Вркатић“ Универзитета Унион.

Укупан број гласова: **187 ЗА**

4. У Комисију за одбрану докторске дисертације: УПОТРЕБА БИЉАКА И ПОЉОПРИВРЕДНЕ ПРАКСЕ У РАНОМ НЕОЛИТУ ПЕЛАГОНИЈЕ (СЕВЕРНА МАКЕДОНИЈА), коју је поднела докторанткиња **Амалиа Сабанов,** изабрани су:

- проф. др Марко Порчић,

- проф. др Јасна Вуковић,

- др Ђурђа Обрадовић, научна сарадница Археолошког института у Београду и

- др Гоце Наумов, ванредни професор Универзитета Гоце Делчев – Институт за историју и археологију.

Укупан број гласова: **187 ЗА**

5. У Комисију за одбрану докторске дисертације: ПОЈАМ “ПОРОДИЧНОГ КОМПЛЕКСА” У САВРЕМЕНОЈ ПСИХОАНАЛИТИЧКОЈ ТЕОРИЈИ РАЗВОЈА СУБЈЕКТА, коју је поднео докторанткиња **Теодора Вулетић Јоксимовић,** изабрани су:

- проф. др Гордана Вулевић,

- др Зора Крњаић и

- др Часлав Копривица, редовни професор Факултета политичких наука Универзитета у Београду.

Укупан број гласова: **187 ЗА**

XIV

Наставно-научно веће је једногласно донело следећу

О Д Л У К У

Образује се Стална комисија за вођење поступка спречавања сексуалног узнемиравања и уцењивања (даље: Стална комисија).

За чланице и чланове Сталне комисије изабрани су:

* Радмила Балабан, чланица;
* проф. др Симона Чупић, заменица чланице;
* доц. др Едиса Кецап, чланица;
* доц. др Ивана Јанковић Васиљев, заменица чланице,
* доц. др Невена Милановић Минић, чланица;
* проф. др Исидора Јарић, заменица чланице;
* Валентина Лепојевић Коларић, чланица;
* Зора Јовановић, заменица чланице;
* Исидора Ђорђевић, чланица;
* и Јефимија Вукићевић, заменица чланице;

Чланице и члан Сталне комисије изабрани су за мандатни период од три године.

Укупан број гласова: **187 ЗА**

XV

Наставно-научно веће је једногласно донело следеће

О Д Л У К Е

Продужава се трајање звања следећим истраживачима за период од 02.12.2024. године, закључно са даном доношења ове одлуке, у укупном трајању од 5 месеци и 14 дана:

**1.** **Одељење за историју**:

1. Лука Савчић, истраживач – приправник;

2. Ђорђе Лалић, истраживач – приправник.

3. Сања Лукић, истраживач – приправник;

4. Милош Мацан, истраживач – приправник;

5. Вукашин Зорић, истраживач сарадник;

6. Марко Драшковић, истраживач-сарадник;

7. Војислав Пејушковић, истраживач-сарадник;

8. Ивана Веселиновић, истраживач-сарадник;

9. Катарина Беширевић, истраживач-сарадник.

**2.** **Одељење за археологију**:

1. Јована Јанковић, истраживач – приправник;

2. Јована Петровић, истраживач – приправник;

3. Амалиа Сабанов, истраживач – сарадник;

4. Димитрије Марковић, истраживач – сарадник;

5. Мирко Вранић, истраживач – сарадник;

6. Марија Марин, истраживач – сарадник;

7. Мина Амзирков, истраживач – сарадник;

8. Јелена Марковић, истраживач – сарадник.

**3.** **Одељење за филозофију**:

1. Урош Дучић, истраживач-приправник;

2. Петар Нуркић, истраживач-сарадник;

3. Јован Буковала, истраживач-сарадник;

4. Растко Јевтић, истраживач-сарадник;

5. Лука Кешељевић, истраживач-сарадник.

**4.** **Одељење за социологију**:

1. Милица Стевић, истраживач-приправник;

2. Зоран Крстић, истраживач-сарадник;

3. Андрија Голубовић, истраживач-сарадник;

4. Данило Пупавац, истраживач-сарадник;

5. Стефан Здравковић, истраживач-сарадник;

6. Милица Влајић, истраживач-сарадник;

**5.** **Одељење за историју уметности**:

1. Јелена Гачић Иванов, истраживач-сарадник;

2. Катарина Јовић, истраживач-сарадник;

3. Софија Мереник, истраживач-сарадник.

**6.** **Одељење за психологију**:

1. Мина Караман, истраживач-приправник;

2. Неда Јанићијевић, истраживач-приправник;

3. Сара Божић (рођ. Анђелковић), истраживач-приправник;

4. Јана Димоски, истраживач- приправник;

5. Тамара Мусић, истраживач- приправник;

6. Ленка Протић, истраживач- приправник;

7. Сара Дојчиновић, истраживач- приправник;

8. Срећко Гутић, истраживач- приправник;

9. Тамара Ђокић, истраживач- приправник;

10. Маријана Виторовић, истраживач- приправник;

11. Јован Ивановић, истраживач-сарадник;

12. Немања Киџин, истраживач-сарадник;

13. Соња Јаничић, истраживач-сарадник;

14. Ксенија Мишић, истраживач-сарадник;

15. Кристина Мојовић Здравковић, истраживач-сарадник;

16. Милана Рајић, истраживач-сарадник;

17. Теодора Вулетић Јоксимовић, истраживач-сарадник;

18. Наталија Игњатовић, истраживач-сарадник;

19. Сандра Илић, истраживач-сарадник;

20. Марија Кушић, истраживач-сарадник;

21. Катарина Стекић, истраживач-сарадник;

22. Ирена Стојадиновић, истраживач-сарадник.

**7.** **Одељење за педагогију и андрагогију**:

1. Ања Божић, истраживач приправник;

2. Марина Николић, истраживач приправник;

3. Драгана Гагић, истраживач приправник;

4. Тамара Ињац, истраживач приправник;

5. Ивана Кокеза, истраживач приправник;

6. Бојана Милосављевић, истраживач приправник;

7. Зорана Пешић, истраживач приправник;

8. Маријана Ристић, истраживач приправник;

9. Марија Јанковић, истраживач приправник;

10. Ана Лазаревић, истраживач приправник;

11. Андреа Гашић, истраживач сарадник;

12. Јована Катић, истраживач сарадник;

13. Јана Мишовић, истраживач сарадник;

14. Наталија Гојак, истраживач сарадник;

15. Неда Чаировић Павловић, истраживач сарадник;

16. Бранка Радовановић, истраживач сарадник;

17. Лука Николић, истраживач сарадник.

**8.** **Одељење за етнологију и антропологију**:

1. Тамара Зарић, истраживач-приправник;

2. Милица Стјепановић Корнилова, истраживач сарадник.

**9.** **Одељење за класичне науке**:

1. Јелена Вукојевић, истраживач-сарадник.

Укупан број гласова: **259 ЗА**

XVI

Председник већа отвара тачку Дневног реда која се тиче актуелности везаних за студентске протесте и блокаде и обраћа се присутнима:

,, Претходне недеље одржан је састанак проширеног ректорског колегијума са представницима пленума свих факултета Универзитета у Београду. Били су присутни по два представника пленума са сваког факултета, декани и ректорски колегијум. То је био почетни састанак на којем је требало да се студенти и они који воде Факултете међусобно чују, да размене мишљења, предлоге, идеје о томе у ком правцу би требало наставити, имајући у виду притиске који се врше на Универзитете, Факултете, студенте и запослене. Утисци су различити. С обзиром да се радило о првом састанку на којем је требало изнети прелиминарне ставове, јављали су се углавном колеге, представници студентских пленума и износили ставове својих пленума у вези са евентуалним наставком наставе, испуњењу услова итд... Њихов став јесте да било какав облик наставе није прихватљив, док се услови не испуне. Покренуле су се теме везане за евентуални повратак на наставу, причало се о томе да ли ће се изгубити година, шта ће бити са уписима матураната и слично. Закључено је да се даљи разговори наставе, а добар део пленума се усагласио да ће се наредни састанак одржати у следећи понедељак и да ће се покренути можда конкретније идеје и договори. Сутра је заказан састанак студената и професора, па вас молим да будете присутни у што већем броју, да би што конкретније разменили идеје. То је оно што имамо од информација за почетак. Отварам дискусију уколико има било каквих питања и уколико студенти желе да се обрате Већу, изволите.“

**Проф. др Оливер Тошковић** се јавља за реч:

,, Да ли имамо неке информације шта се дешава на Економском факултету и ФОН-у? Постоје информације да су се вратили онлајн настави.“

**Председник већа** одговара:

,, Имамо информације од јуче. ФОН је заказао седницу за 24 сата и изгласали су асинхрони модел наставе. На деканској групи се већ неко време води расправа о томе колико заправо са једне стране то јесте њихово право, али са друге стране постоји платформа Универзитета која је усвојена, коју су и ти декани потписали, па заправо овај потез нарушава јединство Универзитета. Наравно, видећемо како ће њихови студенти прихватити ову врсту наставе, пошто се ради о форми постављања материјала на онлајн платформи и биле би вођене консултације. Неки Факултети се одлучују на такве потезе, шта и како радити даље, али сматрам да треба сачувати јединство Универзитета и наступати заједнички, о свим одлукама разговарати са студентима, и заједнички доћи до решења.“

**Проф. др Душко Прелевић** се јавља за реч**:**

**,,** Ми се тренутно налазимо у ситуацији пословног фијаска. Више од 200 научно просветних радника, ако одузмемо оне који су на плаћеном одсуству или боловању, су без плата. Јединство Универзитета је нарушено, а сад се поставља питање ко конституише Универзитет? Да ли ректор одозго на доле, или ми одоздо на горе? У сваком случају, факултети конституишу то јединство Универзитета, а не ректор. Постоји још нешто, Национално акредационо тело (НАТ), je тело које даје мишљење да Факултети по жељи (као рецимо ФОН и Економски), могу да поднесу захтев да одрже онлајн наставу. Ми као запослени, смо у обавези, по мом мишљењу, да доставимо мишљење надлежном акредитационом телу. Ми имамо обавезу да упутимо тај допис и да добијемо њихово мишљење, које по закону мора да се стара о нормалном функционисању Факултета. То подразумева нормалну исплату плата. Предлажем да се размотри предлог о тајном гласању преко платформе.”

**Председник већа одговара:**

,, Преносим само информацију из добијеног дописа, да уколико желимо да организујемо онлајн наставу, морамо за то да тражимо дозволу НАТ-а. Тако да уколико у неком тренутку будемо желели да држимо онлајн наставу, обратићемо се НАТ-у и претпостављам да неће бити проблем да добијемо дозволу. А за наставу су задужена одељења, а после одељења Веће, тако да се зна процедура и следећи кораци уколико се за то одлучимо.“

**Проф. др Марко Порчић** се јавља за реч:

,, Имам само питање, а то је шта је став наше управе? Рекли сте да идемо до краја, па ме интересује шта мислите како ће ово да се заврши? Који су сценарији?“

**Проф. др Данијел Синани** одговара:

,, У овом тренутку, могу само да изнесем лични став. Моја улога је да у овим условима водим Факултет што боље могу, а мислим да то и радим. Тако да Факултет функционише сасвим добро...“

**Проф. др Марко Порчић** прекида говор речима:

,, Како мислите добро? Не слажем се са тим. Људи немају плате. Моје питање је само шта је план, шта је визија управе? Који је сценарио А, сценарио Б, сценарио Ц... Шта ми очекујемо да ће да се деси са одређеним степеном вероватноће и шта радимо у тим случајевима? “

**Председник већа** наставља:

„ Сви они који мисле да не добијају плату због Управе, греше. Знамо да је Министарство противуставно и противзаконито променило Уредбу и да нам на тај начин уплаћују плату. У том смислу од Управе не можете да очекујете превише, осим онога што смо већ урадили, а то је да смо поднели иницијативу Управном суду, да ћемо ићи на Стразбур и покренулу смо све остале правне процесе да бисмо се изборили да повратимо наше плате. Кад кажем да Факултет функционише добро, мислим у смислу да немамо никаква дуговања, да сви управно-правни поступци функционишу, да се раде докторати, да се бране мастер радови. Управа је ту да води Факултет у оваквим условима, не да одређује политике и идеологије.“

**Проф. др Иван Стевовић** се јавља за реч:

,, Наравно да питање о платама није питање за Управу, то би свако овде требао да схвати до сада. Само једно кратко питање. Синоћ на телевизији гостовао је декан Хемијског факултета, а колико сам схватио прекјуче поподне је био састанак са премијером, са којег је ректор изашао без жеље да да било какву изјаву за јавност, а професор Роглић са Хемијског факултета је на пар питања одговарао са тиме да не може да коментарише. Како је могуће да ректор Ђокић, ви као декани који сте били тамо нисте штитили интересе у овоме у чему се налазимо? Чиме заправо премијер и знамо ко иза њега, условљава Универзитет како ће факултети на јесен, наставили се овако, престати да постоје и уопште ствара једна анксиозна атмосфера која никоме не прија? На који начин они заврћу руку даље, па ето људи на друштвеним мрежама и јавно, не смеју да кажу? Ако можете Ви да нас упутите у то, мислим да је за размишљање о нашој било каквој судбини апсолутно то неопходан чинилац.“

**Председник већа** одговара:

,, Ја нисам присуствовао тим састанцима, али знам да то о чему је професор Роглић говорио се односи на три састанка која су се одржала пре две недеље. На том првом састанку, ректор је прихватио платформу коју су потписали сви декани, дакле 31 декан Универзитета у Београду. У њој пише које су полазне основе, које су крајње линије. На тај састанак је ишао ректор са по једним представником из сваке групације. Присуствовали су ректори из других Универзитета и у тим разговорима, све што је Министарство интересовало јесте да се започне са наставом и то са било каквим обликом наставе и инсистирали су на томе. Њима је потпуно свеједно да ли ће то бити онлајн настава, уживо настава или нешто треће. А онда када се започне са наставом, они ће нама дати материјалне трошкове, и да ће вратити људима плате итд. На другом састанку се отприлике одвијало све у истом смеру. Нису разматрали платформу и њима је једино битно да се ми вратимо на наставу и ништа их друго не интересује. А оно што се помиње као последица, се тиче измене Закона о високом образовању, где се помиње неколико ствари, једна је чувена ваучеризација, односно могућност да средњошколци матуранти добијају ваучере са којим би бирали да ли би ишли на приватни или државни факултет, где би држава финансирала приватне факултете. Затим су ту претње да ће се неки факултети расформирати, да ће укинути материјалне трошкове и блокирати наше рачуне. Оно за шта постоји могућност, јесте уколико пропадне година студентима, да укину буџетска места за упис новим генерацијама студената итд.“

**Проф. др Марија Бабовић** се јавља за реч:

,, Ми смо у ситуацији у којој имамо врло сложену једначину. Председник, Влада, Ректорат, универзити у Србији, Универзитет у Београду, управе факултета, запослени на факултетима, студенти. Онај ко може да постави питање од управе Факултета, шта управа ради, не виде одговорност два кључна фактора, Председника и Владе, него почиње да води дискусију о томе шта је Управа урадила, очито није у стању да сагледа целу једначину. Онај ко предлаже да се гласа о томе да се уводе неки хибридни облици наставе, тај нам предлаже да се и даље дефанзивно повинујемо, савијемо и прихватимо оно што ова прва два актера у једначини (Председник и Влада) од нас траже. Они пристају да се високо образовање у Србији уништи. Они преузимају одговорност да будуће генерације ове земље не послуже ни за какав развој... и они који тако размишљају уништавају овај систем изнутра додатно. Очекивала сам да чујем овде питање шта раде запослени, како они настоје да бране своја потпуно урушена радно-социјална права? Нико није овде поставио питање које су нам могућности да се супротставимо урушавању сопственог положаја и урушавању ове институције које је старија од нас, старија од Председника државе, старија од Владе, и зато ми имамо одговорност да пробамо да је сачувамо, јер овако није урушена ни током 90-их година у серији ратова који су нас задесили.“

**Проф. др Марко Порчић** поставља питање: „Које су то конкретне могућности?“

**Проф. др Марија Бабовић** одговара: ,, Конкретне могућности су да се супроставимо урушавању, да студенти раде своје, а ми као запослени не дамо олако Универзитет. Хајмо у штрајк, хајде да изађемо у блокаду и да окупирамо Министарство просвете, све док не повуку Уредбу. Шта ми радимо? Седимо и питамо декана шта је урадио. Ја сам држала онлајн наставу за време Ковида. То нема везе са никаквом наставом. Ако је то оно што желимо да имамо од наставе, ја ћу сутра дати отказ. Ако ми пристанемо даље да нормализујемо ово у шта смо сада доведени, ми онда стварно треба да сносимо историјску одговорност да смо препустили да се државни Универзитет у Србији распусти и да ово постане један од приватних универзитета који су повезани са политичком етиком, која школује партијске кадрове, у земљи у којој сутра многа деца неће имати места и из исте изаћи. Дакле, сматрам да сви имамо одговорност. А чак и да изгласамо такав облик наставе, ко ће да слуша наставу, ако студенти неће? Ми смо стали иза њих и подржали их, неки нису, али знам да већина јесте и доследни су у тој подршци. Зашто студенте нисмо питали шта они желе? Да ли желе ту хибридну наставу или желе да добију даље простора да се боре за оно зашта су се од почетка залагали. Мислим да смо препасивни и зато нам се све ово дешава. Да смо се у неком тренутку организованије поставили и показали да не дамо своје интересе, интересе нас као запослених, интересе институције коју заступамо, интересе групе којима ми пружамо услугу, студентима, било би другачије. Не постоје студенти због нас, ми постојимо због студената.“

**Представник студената** се јавља за реч:

,, Пре свега бих вам рекао пар ствари везаних за онлајн наставу, повратак на наставу итд. Прва и основна ствар у овој нашој борби која траје пола године малтене, мени лично ће једна сцена остати најупечатљивија. Када смо дошли у Крагујевац на протест 15. фебруара, били смо пред градском скупштином, где су у једном тренутку рекли да се померимо мало како би направили простора, да би изнели девојку крваву, умотану у бело ћебе, како би је спровели до прве помоћи. То је мени једна од најупечатљивијих сцена са наше борбе. Поред тога ја знам колеге које данима не иду кући, где кажу родитељима долазим за 5-6 дана. Знам колеге који добију малу суму новца од родитеља, којима кажу то ти је то за овај месец. Знам професоре из основног, средњег, високог образовања, који имају децу, кредите, обавезе које морају да испуне, а не могу због неспособности наше државе. Конкретно у том студентском свету, након толике жртве поднете пре свега од водећег слоја друштва, нама би било неприхватљиво да се сада вратимо на било какав вид наставе. А зашто то Универзитету мора да буде потпуно неприхватљиво, па јер ће Универзитет тек бити погођен, ако се буде вратио на наставу. Ми смо дошли у ситуацију у којој Министарство прети како би нас вратило на наставу, уместо да испуни нешто што је врло једноставно, врло лако објашњиво разумном човеку итд. Држава у којој власт суспендује законе, да би нешто спровела, је држава у којој закон не важи ни за кога. Ако ми говоримо о томе да Влада може да уради нешто противзаконито или нпр. свежије, када су говорили да таргетирамо новинаре РТС-а. Како је то лоше, како не треба да их таргетирамо, ајде онда да се присетимо да ли је и зашто није РТС говорио против тога што су објављивали личне податке, што су објављивали бројеве телефона, што су звали студенте. Када жмурите на једну неправду, ви заправо прихватате да друге неправде буду исправне. Значи ако Универзитетски професори кажу, у реду, Влада је нама ово неправедно укинула, без икаквих права и основа, ми само нећемо да говоримо о томе док Влада не буде испунила оно што је њена законска обавеза. Законска обавеза Министарства је да плаћа основне трошкове Факултета. Они то не чине. Ни сада, ни последњих година. Неприхватљиво је за студенте враћање на наставу, пре свега зато што ће нас после тога само још јаче, још убедљивије казнити него раније, али онда нећемо имати како да се бранимо. Нећемо имати шта да им кажемо. Ја знам родитеље који су спремни да пријемне испите блокирају и да кажу - Основна школа није радила пет недеља, а ви се правите да је све у реду, а није све у реду. Нећете да продужите школску годину, терате наставнике на надокнаду, а нису добили плату. Што би уопште надокнађивали, ако нису добијали плату у том периоду? Ако ми кажемо, океј, ми ћемо се вратити на наставу, какву онда поруку шаљемо родитељима који су спремни да блокирају своју децу основношколског и средњег образовања да пређу на виши степен? Јако је битна порука коју ми шаљемо као Факултет, јер Филозофски факултет има великог значаја у јавном дискурсу и јавној сфери. Позивам вас и молим да се осмисле модели за деловање, да се осмисле начини да ми професори и студенти, извршимо притисак на Владу.“

**Проф. др Ана Пешикан Аврамовић** се јавља за реч:

,, Мени се чини да се ми суочавамо са једним базичним питањем како један недемократски режим срушити демократским средствима? Ако бисмо хтели да разрађујемо сценарио, човек који поштује прописе, који поштује законе, који поштује барем обичајно право, може да прави сценарио само у тим оквирима. С друге стране ми имамо власт која апсолутно ради шта јој падне на памет, мимо сваког закона, мимо сваког прописа, договора или барем добре праксе. Дакле, веома тешко је правити било који нацрт у ситуацији, где са друге стране, ви покушавате да делујете на пристојан начин, по прописима, увежавајући ингеренције, док вас с друге стране гризу, шутирају, пљују, кажњавају, раде шта им је воља. Да је то тако, види се из друге мере, где су упрегли Национално акредитационо тело (НАТ). Колико ја знам, према прописима како функционише НАТ, НАТ не може да даје овакву одлуку, односно дозволу за онлајн наставу. Прво, то нису мале измене. Радили смо пар година колегиница и ја анализе тога шта ради НАТ. Први налаз је да не знају ни шта раде. Дакле, они немају никакву законску основу да дају, или не дају дозволу за онлајн наставу. Пошто је очито овој власти веома стало до почетка наставе, није важно како ће изгледати, није важно у којој форми ће бити, није важно шта студенти мисле. Очито је реч о психолошким стварима, о психолошком ефекту. Ако почне настава, сломили смо их, они су се нормализовали. Добро је колега др Владета Милин у једном интервју рекао, то би имало психолошки ефекат, дидактичког ефекта НЕ. Дакле, зашта се ми боримо? За привид квалитета, или да оно што ми радимо има тежину и да је нама је стало до тог квалитета рада, пошто њима није.“

**Проф. др Весна Димитријевић** се јавља за реч:

,, Слажем се са свим разлозима који су навели професорка Бабовић, представник студената и професорка Пешикан, што се тиче повратка на наставу. Али мислим да треба да размишљамо о томе шта са овом школском годином, не само из тих разлога, да имамо стратегију, да имамо став поводом тога. Мислим да онлајн настава или надокнада наставе, да то не можемо да урадимо, а да буде заиста квалитетно и корисно за студенте. А на крају крајева, интереси студената су нам на првом месту. Имамо један месец од прошлог семестра, три месеца из зимског семестра где студенти нису испунили предиспитне обавезе, плус испитне рокове, то се једноставно не може свести у ово време које је остало до почетка следеће школске године. Да не говорим о томе какви би били ефекти увођења онлајн наставе сада и у овој атмосфери и у овом тренутку. Ми негде, треба да признамо, да ова школска година није одржана и да можемо да се позовемо у интересу студената пре свега, на институцију мировања. Дакле, и у Статуту Универзитета и Факултета, постоји та институција мировања. Уколико је студент онемогућен да присуствује настави и полаже испите, он има могућност да се одлучи да му статус мирује. Ми бисмо могли да отворимо ту могућност за наше студенте, тако да се њихов статус не нарушава. Ми бисмо некако знали на чему смо са овом школском годином, а и студенти би знали на чему су. Онда бисмо могли да радимо још на томе да се изађе у сусрет студентима, да када крене настава, да се омогући студентима убрзано студирање. У овом моменту бисмо могли да отворимо могућност да се полажу појединачни испити рецимо на основним студијама, уколико је студенту остао да положи само један испит. Тиме бисмо и ми били релаксиранији барем за тај део приче шта са овом школском годином и не бисмо више били у тој тензији, да ли ћемо се одлучити на онлајн наставу.“

**Проф. др Стефан Мићић**, продекан за наставу одговара:

,, Што се тиче мировања, по подстојећим актима, ми имамо 4-6 разлога јасно дефинисаних, на основу којег можемо да одобримо статус мировања студената. Ако поштујемо наша важећа правила, односно Статут, то би опет Министарство морало да одобри. Статус мировања, са оваквим правилима и овим околностима, није опција“.

XVII

Наставно-научно веће је једногласно донело следеће

О Д Л У К Е

1. Одобрава **др Миланку Говедарици**, редовном професору на Одељењу за филозофију да се радно ангажује до 1/3 пуног радног времена, за извођење наставе Филозофском факултету у Косовској Митровици, на основним академским студијама за предмете: *Филозофија културе* (2+0) (изборни, јесењи семестар), *Филозофска антропологија* (2+0) (обавезни, пролећни семестар) и *Филозофија 19. века* (2+0) (обавезни, пролећни семестар) у школској 2025/2026. години на студијском програму Филозофија.

Укупан број гласова: **187 ЗА**

2. Одобрава **др Анети Тривић**, доценткињи у Кабинету за стране језике, да у периоду од 18-24. маја 2025. године, одржи гостујућа предавања на Пловдивском Универзитету Paissi Hilendarski.

Укупан број гласова: **187 ЗА**

XVIII

Наставно-научно веће је једногласно донело следеће

О Д Л У К Е

1. Одобрава се **др Душици Филиповић Ђурђевић**, редовној професорки на Одељењу за психологију, да учествује на конференцији AMLaP2025 (Architectures and Mechanisms for Language Processing), која се одржава од 4 –6. септембра 2025. године, у Прагу (Чешка), као и да конкурише на Јавни позив Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **187 ЗА**

2. Одобрава се **др Јелени Говедарици**, научној сарадници на Институту за филозофију, да учествује у припреми и реализацији научноистраживачког пројекта под називом „Политичка схизофренија сувременог свијета: Кантово разматрање односа правног и етичког као по(р)ука сувременим политичким праксама и грађанској одговорности“, који се изводи у оквирима компетитивних истраживачких пројеката дефинисаних Одлуком 105. седнице Сената Свеучилишта у Ријеци (KLASA: 007-01/25-03/02, URBROJ: 2170-137-01-25-59) од 18.2.2025. Планирани почетак реализације пројекта је 1. октобар 2025. године.

Укупан број гласова: **187 ЗА**

3. Одобрава се **Сари Божић (рођ. Анђелковић)**, истраживачици-приправници на Одељењу за психологију, да учествује на конференцији AMLaP2025 (Architectures and Mechanisms for Language Processing), која се одржава од 4 –6. септембра 2025. године, у Прагу (Чешка), као и да конкурише на Јавни позив Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **187 ЗА**

4. Одобрава се **др Горану Видовићу**, ванредном професору на Одељењу за класичне науке, да учествује на конференцији **"The Shady Trade of Hermes: Theft, Thieves and Thievery in the Ancient World"**, која се одржава од 25. до 27. септембра 2025. на Универзитету у Варшави (Пољска), као и да конкурише на Јавни позив Министарства науке, технолошког развоја и иновација за суфинансирање учешћа истраживача.

Укупан број гласова: **187 ЗА**

Имајући у виду наведено, констатује се да су све тачке Дневног реда Наставно-научног већа усвојене.

Седница Већа је завршена у 14.30 часова.

ЗАПИСНИЧАРKA ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Зора Јовановић проф. др Данијел Синани